**KÚPNA ZMLUVA**

uzatvorená podľa § 409 a nasl. zák. č. 513/1991 Zb. Obchodný zákonník v znení neskorších predpisov

(ďalej len **„zákon č. 513/1991 Zb.“**)

**Článok 1**

**Zmluvné strany**

 **KUPUJÚCI:**

Názov: Ministerstvo spravodlivosti SR

Sídlo: Račianska 71, 813 11 Bratislava

Zastúpený: Mgr. Roman Krpelan, generálny tajomník služobného úradu

IČO: 00 166 073

DIČ: 2020830196

Bankové spojenie: Štátna pokladnica, Radlinského 32, 810 05 Bratislava

IBAN: SK72 8180 0000 0070 0014 4241

(ďalej len „Kupujúci“)

**a**

 **PREDÁVAJÚCI:**

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v:

 (ďalej len „Predávajúci“)

 (ďalej spolu Kupujúci a Predávajúci aj len „zmluvné strany“)

**Článok 2**

**P R E A M B U L A**

* 1. Táto kúpna zmluva (ďalej len **„zmluva“**) sa uzatvára ako výsledok verejného obstarávania za použitia postupu podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len **„zákon č. 343/2015 Z. z.“**) na predmet zákazky: „Nákup hardvéru pre koncového užívateľa“ pre časť 1, vyhláseného vo Vestníku verejného obstarávania č. .............. zo dňa ................... pod značkou ....................... a v Úradnom vestníku Európskej únie č. EÚ/S 066 zo dňa 04.04.2022 pod značkou 173893.

**Článok 3**

**PREDMET ZMLUVY**

* 1. Predávajúci sa v súlade s podmienkami tejto zmluvy zaväzuje dodať Kupujúcemu predmet kúpy definovaný v bode 3.2 zmluvy, previesť na neho vlastnícke právo k predmetu kúpy a Kupujúci sa zaväzuje za predmet kúpy Predávajúcemu riadne a včas zaplatiť kúpnu cenu.

* 1. Predmetom tejto zmluvy je dodávka pracovných notebookov, ultrabookov, „All in One“ setov, dokovacích staníc, monitorov, drôtových a bezdrôtových setov, tašiek pre notebboky a ultrabooky, projektorov a plátien na stojanoch v počtoch a v súlade s technickou špecifikáciou uvedenou v Prílohe č. 1 tejto zmluvy a identifikáciou zariadení (označenie výrobcu, typové označenie) podľa Prílohy č. 2 (ďalej len „**predmet kúpy**“ jednotlivé časti predmetu kúpy / jednotlivé kusy položiek podľa Prílohy č. 1 tvoriace predmet kúpy ďalej len „**zariadenia**“).). Zariadenia musia byť nové, originálne od výrobcu, nepoužívané, nerepasované, certifikované a schválené na dovoz a predaj v Slovenskej republike, resp. v rámci Európskej únie a musia vyhovovať platným medzinárodným normám, STN a všeobecne záväzným právnym predpisom a musia byť dodané vrátane príslušenstva (pripojovacie káble a pod.) a musia byť vybavené všetkými prípadnými licenciami potrebnými na ich riadne funkčné užívanie. Zariadenia pod položkami *„Pracovný notebook“*, *„Ultrabook“* a *„AiOPC so setom klávesnica + myš“* podľa Prílohy č. 1 musia byť vybavené operačným systémom podľa technickej špecifikácie uvedených položiek podľa Prílohy č. 1.

3.3. Účelom zmluvy je výmena a doplnenie zariadení v rezorte Ministerstva spravodlivosti Slovenskej republiky, pri zohľadnení možností vykonávania práce z domu alebo na inom vhodnom mieste a v súlade s priestorovými požiadavkami.

**Článok 4**

**KÚPNA CENA A PLATOBNÉ PODMIENKY**

* 1. Cena je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a na základe výsledku verejného obstarávania v rámci postupu zadávania zákazky.

Celková cena za predmet kúpy bez DPH je ..................... EUR (slovom: ..................... eur).

Jednotková cena každého zariadenia je uvedená v Prílohe č. 2.

* 1. Cena podľa bodu 4.1 zmluvy, ako aj jednotkové ceny uvedené v Prílohe č. 2, sú pevné a konečné a zahŕňajú všetky a akékoľvek interné a externé náklady a výdavky Predávajúceho spojené s dodaním predmetu kúpy, vrátane dopravy na miesto plnenia. K zmene ceny podľa bodu 4.1 a cien podľa Prílohy č. 2 zmluvy môže dôjsť len v prípadoch predpokladaných v tejto zmluve.
	2. Povinnosti, ktoré zmluvným stranám vyplývajú z ustanovení zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“), sú pre obidve zmluvné strany záväzné v plnom rozsahu. Cenu je možné meniť formou písomných dodatkov k tejto zmluve len v prípade zmeny právnych predpisov upravujúcich daň z pridanej hodnoty.
	3. Zmluvné strany sa dohodli, že úhrada ceny v zmysle bodu 4.1 zmluvy bude realizovaná prostredníctvom bezhotovostného platobného styku, ktorý sa bude realizovať výhradne prevodným príkazom, na číslo účtu Predávajúceho uvedené v záhlaví tejto zmluvy. Platby budú realizované v eurách.
	4. Zmluvné strany sa dohodli, že úhrada ceny podľa bodu 4.1 zmluvy bude realizovaná na základe faktúry, ktorú Predávajúci vystaví Kupujúcemu po riadnom dodaní príslušnej ucelenej časti plnenia podľa bodu 5.2, pričom cena bude určená na základe počtu skutočne dodaných zariadení a ich jednotkovej ceny podľa Prílohy č. 2. Prílohou faktúry bude podpísaný preberací protokol podľa prvej vety bodu 5.10 zmluvy podpísaný zmluvnými stranami na základe čiastkových preberacích protokolov podľa druhej vety bodu 5.10 zmluvy a dodacie listy. Lehota splatnosti faktúry je 30 (tridsať) dní od jej doručenia Kupujúcemu.
	5. Každá faktúra musí obsahovať všetky náležitosti daňového dokladu podľa zákona č. 222/2004 Z. z. a musí obsahovať predpísané náležitosti podľa zákona č. 431/2002 Z. z. o účtovníctve v znení neskorších predpisov a prílohy podľa bodu 4.5 zmluvy. Za správne vyhotovenie faktúry zodpovedá v plnom rozsahu Predávajúci.
	6. Ak faktúra nebude obsahovať všetky náležitosti podľa bodu 4.6 zmluvy a požadované prílohy, alebo bude obsahovať vady v písaní alebo počítaní alebo iné chyby alebo zrejmé nesprávnosti, Kupujúci má právo vrátiť ju Predávajúcemu na doplnenie alebo prepracovanie s uvedením nedostatkov, ktoré sa majú odstrániť. V takomto prípade sa ukončí pôvodná lehota splatnosti a nová 30 (tridsať) dňová lehota splatnosti pre Kupujúceho začne plynúť doručením doplnenej, opravenej, resp. novej faktúry od Predávajúceho.

**Článok 5**

**ČAS, SPÔSOB A MIESTO PLNENIA**

* 1. Predávajúci sa zaväzuje dodať Kupujúcemu predmet kúpy v nasledovných lehotách:

5.1.1. prvá skupina zariadení – najneskôr do 90 (deväťdesiat) dní od nadobudnutia účinnosti tejto zmluvy,

5.1.2. druhá skupina zariadení – najneskôr do 180 (stoosemdesiat) dní od nadobudnutia účinnosti tejto zmluvy,

5.1.3. tretia skupina zariadení – najneskôr do 270 (dvestosedemdesiat) dní od nadobudnutia účinnosti tejto zmluvy.,

Pričom zoznam zariadení patriacich do jednotlivých skupín podľa bodov 5.1.1. až 5.1.3. je uvedený v prílohe č. 1.

* 1. Predávajúci je oprávnený dodať všetky zariadenia naraz alebo v akomkoľvek počte čiastkových plnení, je ale povinný v lehotách vyplývajúcich z bodu 5.1. dodať všetky zariadenia patriace do príslušnej skupiny. V prípade, ak Predávajúci dodá zariadenia vo viacerých čiastkových plneniach, zariadenia dodané v rámci jedného čiastkového plnenia / v jednej dodávke sa považujú za ucelenú časť plnenia. Ak Predávajúci dodá všetky zariadenia naraz v lehote podľa bodu 5.1.1., za ucelenú časť plnenia sa považuje táto dodávka všetkých zariadení.
	2. Ak je Predávajúci pripravený plniť, t. j. dodať zariadenia v rámci ucelenej časti plnenia, doručí Kupujúcemu zoznam zariadení tvoriacich konkrétnu ucelenú časť plnenia v špecifikácii podľa Prílohy č. 2 a zoznam výrobných čísel jednotlivých zariadení pod položkami *„Pracovný notebook“*, *„Ultrabook“* a *„AiOPC so setom klávesnica + myš“*. Predávajúci ale bez predchádzajúceho súhlasu Kupujúceho nemôže dodať zariadenia v rámci položiek *„Drôtový set klávesnica + myš“*, *„Taška pre notebook“*, *„Dokovacia stanica“* a *„Monitor“* bez toho, aby súčasne alebo predtým dodal zodpovedajúci počet zariadení z položky *„Pracovný notebook“* a zariadenia v rámci položiek *„Bezdrôtový set klávesnica + myš“*, *„Taška pre ultrabook“*, *„Dokovacia stanica“* a *„Monitor“* bez toho, aby súčasne alebo predtým dodal zodpovedajúci počet zariadení z položky *„Ultrabook“*.
	3. Predávajúci sa zaväzuje dodať zariadenia v rámci konkrétnej ucelenej časti plnenia na miesta plnenia, ktoré oznámi Kupujúci Predávajúcemu vo vzťahu ku každej ucelenej časti plnenia do 3 (troch) pracovných dní potom, čo Predávajúci v súlade s bodom 5.3 zmluvy oznámi Kupujúcemu zoznam zariadení tvoriacich ucelenú časť plnenia, pre každé miesto plnenia oznámi Kupujúci Predávajúcemu i kontaktnú osobu, ktorá bude vo vzťahu k dodaniu zariadení na konkrétne miesto plnenia zabezpečovať úkony Kupujúceho spojené s prevzatím zariadení, vrátane podpisu čiastkového preberacieho protokolu podľa druhej vety bodu 5.10. Ak sa zmluvné strany nedohodnú inak, pre miesta plnenia / určenie miest plnenia platia nasledovné pravidlá:
1. Miestom plnenia sú mestá uvedené v Prílohe č. 4, pričom ide o mestá, v ktorých sa nachádzajú priestory Kupujúceho, Justičnej akadémie a súdov Slovenskej republiky v zmysle príslušných právnych predpisov;
2. Kupujúci oznámi Predávajúcemu konkrétnu adresu v konkrétnom meste uvedenom v Prílohe č. 4, na ktorú majú byť zariadenia dodané s označením subjektu, na ktorý majú byť zariadenia dodané, ako aj počty zariadení v rámci jednotlivých položiek, ktoré majú byť konkrétnemu subjektu, t. j. na konkrétnu adresu v konkrétnom meste dodané;
3. Predávajúci môže v jednom meste určiť viac subjektov a viac adries, na ktoré majú byť zariadenia dodané.

* 1. Ak sa zmluvné strany nedohodnú inak, Predávajúci je povinný dodať predmet kúpy na miesta plnenia určené podľa bodu 5.4 v pracovných dňoch v čase od 8:00 hod do 16:00 hod., pričom presný termín a odhadovaný čas dodania vo vzťahu ku každému miestu plnenia je povinný oznámiť Kupujúcemu najmenej 1 (jeden) pracovný deň vopred.
	2. Predávajúci sa zaväzuje dodať zariadenia spolu s nevyhnutnou dokumentáciou, najmä:
1. návod na obsluhu v slovenskom, anglickom alebo českom jazyku,
2. zdokumentovanie nastavenia každého zariadenia a všetkých súčastí,
3. dodací list (ktorý musí obsahovať zoznam a podrobnú špecifikáciu zariadení, vrátane výrobných čísel),
4. certifikát / potvrdenie o poskytnutí podpory výrobcom zariadení.
	1. Pri dodaní predmetu kúpy:
	2. Predávajúci umožní odskúšanie ich základných funkcií povereným zástupcom Kupujúceho,
	3. Predávajúci umožní povereným zástupcom Kupujúceho overenie zhodnosti výrobných čísel dodaných zariadení s údajmi uvedenými v dodacom liste a v oznámení podľa bodu 5.3,
	4. Predávajúci umožní povereným zástupcom Kupujúceho overenie zhodnosti dodaných zariadení s technickou špecifikáciou uvedenou v Prílohe č. 1 zmluvy.
	5. V súvislosti s dodaním predmetu kúpy je Kupujúci povinný poskytnúť Predávajúcemu nevyhnutnú súčinnosť, pričom Predávajúci je povinný vzniesť požiadavku na poskytnutie súčinnosti najmenej 5 (päť) pracovných dní vopred.
	6. Predávajúci nie je v omeškaní s dodaním predmetu kúpy v prípade neposkytnutia súčinnosti zo strany Kupujúceho podľa bodu 5.8 zmluvy alebo v prípade, ak Kupujúci neoznámi miesta plnenia podľa bodu 5.4 zmluvy. Lehota dodania podľa bodu 5.1 zmluvy sa v takom prípade predlžuje o dobu trvania omeškania Kupujúceho s poskytnutím súčinnosti alebo oznámením miest plnenia podľa bodu 5.4 zmluvy.
	7. Dodanie každej ucelenej časti plnenia v súlade s touto zmluvou potvrdia zmluvné strany podpísaním preberacieho protokolu. Podkladom pre podpísanie preberacieho protokolu k ucelenej časti plnenia budú čiastkové preberacie protokoly potvrdzujúce dodanie konkrétnych zariadení do konkrétnych miest plnení podľa bodu 5.4.
	8. Kupujúci nie je povinný ucelenú časť plnenia prevziať a nie je povinný podpísať preberací protokol, ak pri odovzdaní ucelenej časti plnenia táto ucelená časť alebo konkrétne zariadenie nezodpovedá špecifikáciám uvedeným v Prílohe č. 1 tejto zmluvy a/alebo mu nebolo umožnené odskúšanie a overenie podľa bodu 5.7, a/alebo mu nie je predložený akýkoľvek doklad podľa bodu 5.6 zmluvy alebo podľa všeobecne záväzného právneho predpisu, a/alebo ak má predmet kúpy, ucelená časť plnenia alebo zariadenie akékoľvek iné vady, a/alebo pri dodaní Predávajúci postupuje v rozpore s druhou vetou bodu 5.3.
	9. Kupujúci je povinný prevziať i čiastočné plnenie, t. j. len niektoré zariadenia tvoriace ucelenú časť plnenia, v takom prípade pri preberaní sa bude postupovať primerane podľa predchádzajúcich bodov tohto článku a pri fakturácii primerane podľa článku 4.
	10. Predávajúci je povinný písomne informovať Kupujúceho o všetkých skutočnostiach, ktoré môžu ohroziť včasné dodanie predmetu kúpy, a to bezodkladne po ich zistení.
	11. Ak nie je Predávajúci schopný dodať zariadenia alebo akúkoľvek skupinu zariadení v súlade s ustanoveniami tejto zmluvy v lehotách podľa bodu 5.1 tohto článku zmluvy z dôvodov vonkajších udalostí alebo okolností výnimočného charakteru, ktoré v čase uzatvorenia tejto zmluvy a v čase predloženia ponuky Predávajúcim vo verejnom obstarávaní nemohol Predávajúci predvídať alebo nemohol ich včas odstrániť a ich vznik nezavinil ani k ich vzniku priamo či nepriamo neprispel (ďalej len „vyššia moc“), a tieto udalosti alebo okolnosti Kupujúcemu preukáže, je oprávnený požiadať Kupujúceho o primeranú úpravu lehoty plnenia, pričom oprávnenej požiadavke uskutočnenej v súlade s týmto bodom je Kupujúci povinný vyhovieť. Úprava lehoty bude uskutočnená uzatvorením dodatku k tejto zmluve.
	12. Ak z dôvodu vyššej moci v zmysle definície podľa bodu 5.14 tejto zmluvy, ktorú Predávajúci Kupujúcemu preukáže, nie je od Predávajúceho s ohľadom na všetky okolnosti prípadu spravodlivé vyžadovať plnenie podľa tejto zmluvy z dôvodu, že nie je objektívne schopný plnenie poskytnúť ani v upravenej lehote podľa bodu 5.14 zmluvy, je oprávnený požiadať o ukončenie zmluvy dohodou, v ktorej si zmluvné strany spravodlivo a rešpektujúc ustanovenia tejto zmluvy vysporiadajú vzájomné práva a povinnosti.
	13. Predávajúci je oprávnený kedykoľvek počas trvania tejto zmluvy požiadať Kupujúceho o nahradenie zariadení identifikovaných v Prílohe č. 2 bez možnosti zmeny jednotkovej ceny, zariadeniami, ktoré spĺňajú technické špecifikácie podľa Prílohy č. 1, pričom v prípade zariadení pod položkami „Pracovný notebook“, „Ultrabook“ a „AiOPC so setom klávesnica + myš“ musia byť nové zariadenia vybavené procesorom od rovnakého výrobcu ako pri zariadeniach, ktoré majú byť nahradené. Nahradenie zariadení podľa tohto bodu bude uskutočnené dodatkom k tejto zmluve. Kupujúci je oprávnený odmietnuť nahradenie zariadení, ak nebudú splnené podmienky podľa tohto bodu, inak len z vážnych dôvodov, ktoré je povinný Predávajúcemu oznámiť.

**Článok 6**

**ZÁRUKA A ZÁRUČNÝ SERVIS**

* 1. Záručná doba zariadení pod položkami „Pracovný notebook“, „Ultrabook“ a „AiOPC so setom klávesnica + myš“ podľa Prílohy č. 1 je 36 mesiacov a ostatných zariadení je 12 mesiacov, a začína plynúť nasledujúci deň po dodaní predmetu kúpy, ucelenej časti plnenia resp. po dodaní konkrétneho zariadenia, t. j. po podpísaní preberacieho protokolu podľa bodu 5.10 zmluvy.
	2. Predávajúci zodpovedá za to, že predmet kúpy bude mať počas záručnej doby vlastnosti a kvalitu predpokladané v tejto zmluve, najmä jej Prílohe č. 1, t. j. bude ho možné používať na stanovený účel uvedený v bode 3.3.
	3. Zodpovednosť Predávajúceho za vady predmetu kúpy podľa bodu 6.2 nevznikne, ak tieto boli spôsobené používaním v rozpore s návodom na použitie, neodbornou manipuláciou alebo inštaláciou nelicencovaného SW.
	4. V prípade výskytu vady na zariadení počas záručnej doby má Predávajúci povinnosť vady odstrániť v lehote 30 dní od oznámenia vady /vád zariadenia, a to opravou zariadenia alebo dodaním náhradného zariadenia. Predávajúci je povinný do 3 (troch) pracovných dní od nahlásenia vady zabezpečiť na vlastné náklady vyzdvihnutie predmetného zariadenia.
	5. Predávajúci musí byť autorizovaným obchodným a servisným partnerom výrobcu zariadení, a to od uzatvorenia zmluvy do uplynutia záruky podľa bodu 6.1 zmluvy.
	6. Oprávnené osoby Kupujúceho podľa bodu 12.1 zmluvy sú oprávnené kedykoľvek počas trvania zmluvy oznámiť Predávajúcemu ďalšie osoby, ktoré sú oprávnené oznamovať vady podľa tohto článku zmluvy, pričom tieto osoby je možné kedykoľvek doplniť alebo zmeniť.

**Článok 7**

**PRAVIDLÁ POUŽITIA SUBDODÁVATEĽOV**

1. Predávajúci je oprávnený plniť túto zmluvu aj prostredníctvom tretích subjektov (ďalej len „Subdodávateľ“), pričom Predávajúci bez obmedzenia zodpovedá za odbornú starostlivosť pri výbere Subdodávateľa.
2. Zoznam všetkých známych Subdodávateľov v čase uzatvorenia tejto zmluvy, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia, je uvedený v Prílohe č. 3.
3. Predávajúci je povinný bez zbytočného odkladu oznámiť Kupujúcemu zmenu a/alebo doplnenie Subdodávateľa pred plánovaným použitím nového Subdodávateľa.
4. Predávajúci je povinný oznámiť Kupujúcemu akúkoľvek zmenu údajov o Subdodávateľovi uvedenom v Prílohe č. 3 tejto zmluvy, resp. zmenenom/ doplnenom podľa bodu 7.3 zmluvy, a to bezodkladne, najneskôr však do 3 (troch) dní, odkedy k zmene údajov došlo.
5. Predávajúci je povinný zabezpečiť, aby jeho Subdodávatelia a subdodávatelia v zmysle § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým v súvislosti s touto zmluvou vznikla povinnosť zápisu do Registra, boli riadne, včas a po celú dobu trvania tejto zmluvy zapísaný do Registra.
6. Za účelom kontroly plnenia povinnosti Predávajúceho v zmysle bodu 7.5 zmluvy je Predávajúci povinný kedykoľvek počas trvania tejto zmluvy na výzvu Kupujúceho bezodkladne, najneskôr však do 3 pracovných dní, predložiť Kupujúcemu zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy (ďalej len „Zoznam“) a zároveň všetky zmluvy so subdodávateľmi identifikovanými v Prílohe č. 3, resp. následne doplnenými/ zmenenými postupom podľa bodu 7.3 zmluvy, ktorých neuviedol v Zozname a nie sú zapísaní v Registri. Za úplnosť a pravdivosť poskytnutých údajov nesie plnú zodpovednosť predávajúci.
7. V prípade ak Predávajúci poruší povinnosť podľa bodu 7.5 zmluvy, a teda bude táto zmluva plnená subdodávateľmi (resp. budú na jej plnení participovať subdodávatelia), ktorí si riadne nesplnili svoju zákonnú povinnosť zápisu do Registra (resp. jeho udržiavania), má Kupujúci právo na zmluvnú pokutu od Predávajúceho vo výške 1.000,- € (slovom jedentisíc eur), a to za každého Subdodávateľa a subdodávateľa v zmysle § 2 ods. 1 písm. a) bod 7 zákona č. 315/2016 Z. z., ktorý sa riadne a včas nezapíše do Registra, resp. bude z Registra vymazaný.
8. V prípade omeškania Predávajúceho so splnením povinnosti v zmysle bodu 7.6 zmluvy má Kupujúci právo na zmluvnú pokutu vo výške 100,- € (slovom jednosto eur), a to za každý aj začatý deň omeškania, maximálne však vo výške 5.000,- € (slovom päťtisíc eur).

**Článok 8**

**ZMLUVNÉ POKUTY A ZODPOVEDNOSŤ ZA ŠKODY**

* 1. V prípade omeškania Predávajúceho s dodaním skupiny zariadení v lehotách uvedených v bode 5.1, podbodoch 5.1.1 až 5.1.3 zmluvy, je Kupujúci oprávnený uplatniť si u Predávajúceho zmluvnú pokutu vo výške 0,5 % (pol percenta) z ceny zariadení, ktoré neboli dodané v lehotách vyplývajúcich z bodu 5.1, podbodov 5.1.1. až 5.1.3 (t. j. vo výške určenej podľa počtu a jednotkovej ceny včas a riadne nedodaných zariadení)., a to za každý aj začatý deň omeškania.
	2. Ak jedna zo zmluvných strán spôsobí akúkoľvek škodu druhej zmluvnej strane
	vo vzťahu k tejto zmluve, zodpovednosť za škody vrátane škôd spôsobených tretím stranám sa bude spravovať podľa § 373 a nasl. zák. č. 513/1991 Zb.
	3. Ak je Kupujúci v omeškaní so zaplatením faktúry, Predávajúci je oprávnený účtovať Kupujúcemu úroky z omeškania platieb vo výške stanovenej podľa § 369 ods. 2 zákona č. 513/1991 Zb.
	4. V prípade omeškania Predávajúceho so splnením povinnosti odstrániť vady podľa bodu 6.4 zmluvy, je Kupujúci oprávnený uplatniť si od Predávajúceho zmluvnú pokutu vo výške 0,5 % (pol percenta) z ceny konkrétneho servisovaného zariadenia za každý i začatý deň omeškania s odstránením vady konkrétneho zariadenia.
	5. Zodpovednosť za škodu spôsobenú pri plnení tejto zmluvy sa riadi príslušnými ustanoveniami zákona č. 513/1991 Zb. a ďalšími súvisiacim všeobecne záväznými právnymi predpismi.
	6. Zmluvná pokuta a náhrada škody je splatná do 30 (tridsať) dní od doručenia písomnej výzvy na zaplatenie.
	7. Predávajúci je povinný po celý čas trvania tejto zmluvy, až do splnenia všetkých záväzkov vyplývajúcich z tejto zmluvy, byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Ak Kupujúcemu vznikne právo na odstúpenie od zmluvy podľa § 15 ods. 1 zákona č. 315/2016 Z. z. a k odstúpeniu od zmluvy zo strany Kupujúceho nedôjde, má Kupujúci právo na zmluvnú pokutu od predávajúceho vo výške 200.000,- € (dvestotisíc eur). Kupujúci právo na zmluvnú pokutu podľa tohto bodu nemá, ak k vzniku práva na odstúpenie od zmluvy podľa predchádzajúcej vety dôjde po zaplatení kúpnej ceny v súlade s článkom 4 tejto zmluvy.

**Článok 9**

**VLASTNÍCKE, LICENČNÉ A UŽÍVACIE PRÁVO**

* 1. Kupujúci nadobúda vlastnícke právo k predmetu kúpy, resp. k jednotlivým zariadeniam, riadnym dodaním, t. j. podpísaním preberacieho protokolu podľa bodu 5.10 zmluvy.
	2. Ak sú zariadenia dodané vrátane licencií potrebných na ich riadne funkčné užívanie, resp. vrátane operačných systémov v zmysle technických špecifikácií uvedených v Prílohe č. 1, Kupujúci nadobúda licenčné práva riadnym dodaním zariadenia, t. j. podpísaním preberacieho protokolu podľa bodu 5.10 zmluvy.

**Článok 10**

**UKONČENIE ZMLUVY**

* 1. Každá zo zmluvných strán je oprávnená odstúpiť od tejto zmluvy v prípade, ak jej takéto právo vyplýva zo zákona alebo tejto zmluvy, a to výlučne z dôvodov a za podmienok stanovených v príslušnom zákone (napr. § 345 a nasl. zákona č. 513/1991 Zb. alebo § 19 zákona č. 343/2015 Z. z.) alebo výslovne uvedených nižšie v tomto článku zmluvy.
	2. Za podstatné porušenie zmluvy zo strany Predávajúceho sa považuje:
1. omeškanie s odovzdaním viac ako 50 % zariadení tvoriacich konkrétnu skupinu zariadení bodu 5.1 podbodov 5.1.1. až 5.1.3. zmluvy o viac ako 120 (stodvadsať) dní,
2. ak predávajúci nespĺňa alebo prestane spĺňať podmienku uvedenú v bode 6.5. zmluvy.
	1. Ak sa Predávajúci dostane do omeškania len v súvislosti s dodaním časti zariadení, Kupujúci je oprávnený podľa bodu 10.2 písm. a. od zmluvy odstúpiť len čiastočne vo vzťahu k časti nedodaných zariadení.
	2. Zmluvu je možné zrušiť písomnou dohodou zmluvných strán.

**Článok 11**

**OCHRANA DÔVERNÝCH INFORMÁCIÍ A OSOBNÝCH ÚDAJOV**

1. Zmluvné strany sa zaväzujú zachovávať mlčanlivosť o dôverných informáciách, o ktorých sa dozvedeli od druhej zmluvnej strany pri plnení tejto zmluvy, resp. v rámci samotného plnenia predmetu tejto zmluvy. Ak nie je ďalej v tejto zmluve ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:
	1. ktorá sa týka zmluvnej strany (informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jeho technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane),
	2. ktorá bola poskytnutá zmluvnej strane alebo získaná zmluvnou stranou pred nadobudnutím platnosti a účinnosti tejto zmluvy, pokiaľ sa týka jej predmetu a/alebo obsahu,
	3. ktorá je výslovne zmluvnou stranou označená ako „dôverná“, „confidential“, proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane,
	4. pre ktorú je stanovený všeobecne záväznými právnymi predpismi platnými a účinnými v Slovenskej republike osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
2. Dôvernou informáciou nie je táto zmluva, informácie, ktoré sa bez porušenia tejto zmluvy stali verejne známymi, informácie získané oprávnene inak, ako od druhej zmluvnej strany a informácie, ktoré je kupujúci povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon č. 211/2000 Z. z.**“) alebo iného právneho predpisu platného a účinného na území Slovenskej republiky.
3. Predávajúci sa zaväzuje, že v súlade s § 79 ods. 2 zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**zákon č. 18/2018 Z. z.**“) zaviaže povinnosťou mlčanlivosti svojich zamestnancov a všetky osoby, ktoré sa pri plnení záväzkov z tejto zmluvy môžu oboznámiť alebo prísť do styku s osobnými údajmi. Splnenie povinnosti v zmysle predchádzajúcej vety je predávajúci povinný kupujúceho kedykoľvek na výzvu preukázať.
4. Zmluvné strany sa zaväzujú užívať dôverné informácie druhej zmluvnej strany výlučne na účel, na ktorý im boli poskytnuté, odovzdané, sprístupnené alebo akýmkoľvek iným spôsobom získané zmluvnými stranami na základe tejto zmluvy. V prípade, že kupujúci poskytne predávajúcemu dôvernú informáciu v listinnej podobe, predávajúci je povinný ju bezodkladne po pominutí účelu jej držania vrátiť kupujúcemu.
5. Zmluvné strany sa zaväzujú, že dôverné informácie budú ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.
6. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
7. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú zmluvné strany vzájomne informovať bez zbytočného odkladu.
8. Ustanovenia jednotlivých bodov tohto článku zmluvy zostávajú platné a účinné aj po ukončení tejto zmluvy.

**Článok 12**

**OZNAMOVANIE A KOMUNIKÁCIA ZMLUVNÝCH STRÁN**

1. Ak v tejto zmluve nie je ustanovené inak, akékoľvek oznámenia, súhlas, schválenia alebo rozhodnutia vyžadované alebo predpokladané podľa tejto zmluvy a/alebo dokumenty jednej zmluvnej strany adresované druhej zmluvnej strane, musia byť vyhotovené písomne v slovenskom jazyku a podpísané príslušnou zmluvnou stranou, resp. oboma zmluvnými stranami, ak to vyplýva z kontextu danej písomnosti, a doručené druhej zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou na nasledovné adresy:

**Kupujúci:**

Ministerstvo spravodlivosti Slovenskej republiky

Račianska 71

813 11 Bratislava

Poverený zástupca:

Viktor Nosko, 02/888 91 388, viktor.nosko@justice.sk

Martin Dubašák, 02/888 91 305, martin.dubasak@justice.sk

**Predávajúci:**

…………………………

…………………………

…………………………

Poverený zástupca:

...............................

...............................

1. Odosielateľ akejkoľvek písomnej správy môže požadovať písomné potvrdenie príjemcu.
2. Každá komunikácia týkajúca sa platnosti alebo účinnosti zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
3. Akákoľvek písomnosť doručovaná v súvislosti so zmluvou sa považuje za doručenú druhej zmluvnej strane v prípade doručovania prostredníctvom:
	1. elektronickej pošty (e-mail) dňom, kedy zmluvná strana, ktorá prijala e-mail od odosielajúcej zmluvnej strany potvrdil jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 24 hodín, po uplynutí tejto lehoty sa bude takýto email považovať za doručený (ak bol doručovaný na e-mail uvedený v bode 12.1 zmluvy, resp. zmenený postupom podľa bodu 12.6 zmluvy);
	2. pošty, kuriérom alebo v prípade osobné doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
4. Poverení zástupcovia zmluvných strán uvedení v bode 12.1 zmluvy zodpovedajú za koordináciu a organizačné zabezpečenie realizácie tejto zmluvy a môžu za zmluvnú stranu realizovať všetky oznámenia, súhlasy, schválenia alebo rozhodnutia vyžadované alebo predpokladané podľa tejto zmluvy, s výnimkou úkonov podľa bodu 12.3 zmluvy. Poverení zástupcovia kupujúceho sú oprávnení oznámiť Predávajúcemu kontaktné osoby podľa článku 5 bod 5.4.
5. Zmluvné strany sa zaväzujú bezodkladne písomne oznámiť akúkoľvek zmenu svojich kontaktných údajov uvedených v bode 12.1 zmluvy druhej zmluvnej strane bez potreby uzatvorenia dodatku k tejto zmluve. Pre zamedzenie pochybností zmluvné strany sú oprávnené rovnako kedykoľvek zmeniť aj ich poverených zástupcov uvedených bode 12.1 zmluvy, pričom táto zmena je účinná voči druhej zmluvnej strane ku dňu, kedy jej bolo, resp. má sa za to, že jej bolo, doručené písomné oznámenie o zmene povereného zástupcu podpísané štatutárnym orgánom dotknutej zmluvnej strany alebo ním preukázateľne poverenou/ splnomocnenou osobou.

**Článok 13**

**ZÁVEREČNÉ USTANOVENIA**

1. Zmluvu je možné meniť a dopĺňať len na základe vzájomnej dohody oboch zmluvných strán, formou vzostupne očíslovaných písomných dodatkov, ktoré sa stanú neoddeliteľnou súčasťou tejto zmluvy.
2. Právne vzťahy touto zmluvou výslovne neupravené sa spravujú príslušnými ustanoveniami zákona č. 513/1991 Zb. a ostatnými príslušnými všeobecne záväznými právnymi predpismi Slovenskej republiky.
3. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Ak sa preukáže, že niektoré z ustanovení zmluvy (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy, pokiaľ to nie je vylúčené v zmysle príslušných právnych predpisov. V takomto prípade sa zmluvné strany zaväzujú bez zbytočného odkladu nahradiť takéto ustanovenie (jeho časť) novým ustanovením, ktoré sa čo najviac priblíži k účelu neplatného alebo neúčinného ustanovenia (alebo jeho časti), ktorý v čase uzavretia tejto zmluvy jej zmluvné strany sledovali. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné.
5. Zmluvné strany sa dohodli, že prípadné spory pri plnení tejto zmluvy budú riešiť prednostne vzájomnou dohodou. Ak nedôjde k dohode o sporných otázkach, zmluvné strany sa budú riadiť príslušnými ustanoveniami Obchodného zákonníka v platnom znení a ostatnými súvisiacimi všeobecne záväznými právnymi predpismi platnými v Slovenskej republike. Na riešenie sporov budú príslušné súdy Slovenskej republiky.
6. Táto zmluva je vyhotovená v 6 (šiestich) rovnopisoch s platnosťou originálu, 4 (štyri) rovnopisy pre Kupujúceho a 2 (dva) rovnopisy pre Predávajúceho.
7. Neoddeliteľnú súčasť tejto zmluvy tvoria tieto prílohy:
8. Príloha č. 1 – Technická špecifikácia predmetu kúpy
9. Príloha č. 2 – Jednotková cena a identifikácia zariadení
10. Príloha č. 3 – Zoznam subdodávateľov
11. Príloha č. 4 – Zoznam miest na dodanie zariadení.
12. Zmluvné strany vyhlasujú, že si zmluvu pred jej podpisom prečítali, a že bola uzatvorená po vzájomnom podrobnom oboznámení sa s jej obsahom ako určitý, vážny a zrozumiteľný prejav slobodnej vôle zmluvných strán bez akéhokoľvek nátlaku a nie za nevýhodných podmienok pre ktorúkoľvek zo zmluvných strán, na znak čoho pripájajú oprávnení zástupcovia zmluvných strán svoje vlastnoručné podpisy.

|  |  |
| --- | --- |
| V Bratislave | V Bratislave |
| Za Kupujúceho: | Za Predávajúceho: |
| .............................................................................Mgr. Roman KrpelanGenerálny tajomník služobného úradu | ........................................................................ |

Príloha č. 1

**Technická špecifikácia predmetu kúpy**

Príloha č. 2

**Jednotková cena a identifikácia zariadení (doplní sa po ukončení VO na základe víťaznej ponuky)**

Príloha č. 3

**Zoznam subdodávateľov**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.**  | **Názov, Sídlo** | **Meno a priezvisko osoby oprávnenej konať za subdodávateľa** | **Dátum narodenia osoby oprávnenej konať za subdodávateľa** | **Adresa pobytu osoby oprávnenej konať za subdodávateľa** | **IČO** | **Predmet subdodávky** | **Rozsah subdodávky** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Príloha č. 4

**Zoznam miest na dodanie zariadení**

|  |
| --- |
| **Bratislava** |
| **Pezinok** |
| **Malacky** |
| **Trnava** |
| **Skalica** |
| **Piešťany** |
| **Dunajská Streda** |
| **Galanta** |
| **Senica** |
| **Trenčín** |
| **Nové Mesto nad Váhom** |
| **Považská Bystrica** |
| **Bánovce nad Bebravou** |
| **Partizánske** |
| **Prievidza** |
| **Nitra** |
| **Komárno** |
| **Levice** |
| **Nové Zámky** |
| **Topoľčany** |
| **Žilina** |
| **Čadca** |
| **Dolný Kubín** |
| **Námestovo** |
| **Liptovský Mikuláš** |
| **Martin** |
| **Ružomberok** |
| **Banská Bystrica** |
| **Brezno** |
| **Lučenec** |
| **Rimavská Sobota** |
| **Veľký Krtíš** |
| **Zvolen** |
| **Žiar n. Hronom** |
| **Revúca** |
| **Prešov** |
| **Bardejov** |
| **Poprad** |
| **Stará Ľubovňa** |
| **Humenné** |
| **Vranov nad Topľou** |
| **Svidník** |
| **Kežmarok** |
| **Košice** |
| **Michalovce** |
| **Rožňava** |
| **Spišská Nová Ves** |
| **Trebišov** |
| **Banská Bystrica** |
| **Omšenie (okres Trenčín)** |